CELEX: 62017TN0400
Language: et
Date: 2017-06-27 00:00:00
Title: Kohtuasi T-400/17: 27. juunil 2017 esitatud hagi – Deza versus komisjon

4.9.2017   
            
            
               ET
            
            
               Euroopa Liidu Teataja
            
            
               C 293/37
            
         27. juunil 2017 esitatud hagi – Deza versus komisjon
   (Kohtuasi T-400/17)
   (2017/C 293/46)
   Kohtumenetluse keel: tšehhi
   
      Pooled
   
   
      Hageja: Deza, a.s. (Valašské Meziříčí, Tšehhi Vabariik) (esindaja: advokaat P. Dejl)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 4. mai 2017. aasta määrus (EL) 2017/776, millega muudetakse Euroopa Parlamendi ja nõukogu 16. detsembri 2008. aasta määrust (EÜ) nr 1272/2008, osas, milles sellega klassifitseeritakse ja märgistatakse aine antrakinoon Euroopa Parlamendi ja nõukogu määruse nr 1272/2008 VI lisa 3. osa tabelisse 3 lisatud järgmise kandega: Indeksinr 606-151-00-4; Rahvusvaheline keemiline nimetus: antrakinoon; EÜ nr: 201-549-0; CASi nr: 84-65-1; Ohuklassi ja –kategooria kood(id): Carc. IB; Ohulause kood(id): H350; Piktogramm, tunnussõnade kood(id): GHS08 Dgr; Ohulause kood(id): H350;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et aine antrakinoon on õigusvastaselt ja ilmselgelt ebaõigesti klassifitseeritud ja märgistatud kui 1B kategooria kantserogeen vastavalt määruse nr 1272/2008 I lisa 3. osa tabelile 3.
               
                           —
                        
                        
                           See klassifitseerimine ja märgistamine ei põhine usaldusväärsete ja heakskiidetud uuringutega saadud piisavatel tõenditel, mis kinnitaks põhjusliku seose olemasolu aine antrakinoon kui sellise ja kasvajate esinemissageduse suurenemise vahel määruse nr 1272/2008 I lisa 3. osa punktide 3.6.1 ja 3.6.2 tähenduses.
                        
                     
         
               2.
            
            
               Teine väide, et rikutud on hageja õigusi ja põhimõtteid, mis on ette nähtud Euroopa inimõiguste ja põhivabaduste kaitse konventsioonis ja Euroopa Liidu põhiõiguste hartas.
               
                           —
                        
                        
                           Aine antrakinoon õigusvastase ja ilmselgelt ebaõige klassifitseerimise ja märgistamisega 1B kategooria kantserogeenina vastavalt määruse nr 1272/2008 I lisa 3. osa tabelile 3 on rikutud eelkõige hageja õigust oma omandit vabalt käsutada ja õiguskindluse põhimõtet.